[{"text_idx": "#000000", "text": "Y Cymry Cymraeg gorau 'rioed"}, {"text_idx": "#000001", "text": "Mae hi'n hyfryd nodi fod pum Cymro Cymraeg yng ngharfan Cymru o 23 ar gyfer rowndiau terfynol Euro 2016. Tybed fu cynifer o Gymry Cymraeg yng ngharfan be\u0302l-droed Cymru erioed o'r blaen?"}, {"text_idx": "#000004", "text": "Maen nhw i gyd wedi ennill o leiaf un cap, ac er nad oedd nifer fawr o chwaraewyr ar gael i mi roedd gen i broblem wrth fynd ati i ffurfio fy nhi\u0302m - roedd gormod o ymosodwyr a dim digon o amddiffynwyr!"}, {"text_idx": "#000005", "text": "O ran yr ymosodwyr, dwi'n gobeithio y ca'i faddeuant gan Iwan Roberts a Malcolm Allen am eu gadael nhw allan o'r 11 a finnau wedi cydweithio gyda nhw mor aml dros y blynyddoedd."}, {"text_idx": "#000006", "text": "O ran yr amddiffynwyr dwi wedi symud rhywun arall rydw i wedi sylwebu efo fo droeon - Owain Tudur-Jones - o'i safle arferol yng nghanol y cae i ganol yr amddiffyn. Dyna'n union roedd rheolwr Abertawe Roberto Martinez eisiau i Owain ei wneud a chaiff o ychwanegu'i daldra at amddiffyn fy nhi\u0302m i."}, {"text_idx": "#000007", "text": "Dwi hefyd wedi symud y Cofi Tom Walley, oedd yn chwaraewr canol cae neu asgellwr, i safle'r cefnwr de - am y rheswm syml nad oes gen i neb arall i chwarae yn y safle hwnnw!"}, {"text_idx": "#000008", "text": "Disgrifiad o\u2019r llun, 1. Golwr, Dai Davies (52 o gapiau, y cap cyntaf yn 1975 a'r cap olaf yn 1982). Y golwr cyntaf i ennill 50 o gapiau i Gymru"}, {"text_idx": "#000009", "text": "Disgrifiad o\u2019r llun, 2. Cefnwr de, Tom Walley (1 cap, 1971). Cafodd ei unig gap pan oedd o gyda Watford ar o\u0302l ymuno a\u0302 nhw o Arsenal"}, {"text_idx": "#000010", "text": "Disgrifiad o\u2019r llun, 5. Amddiffynnwr canol, Owain Tudur-Jones (7 cap, 2008-2013). Cyfanswm da o gapiau ac yntau wedi cael cymaint o anafiadau pen-glin"}, {"text_idx": "#000011", "text": "Disgrifiad o\u2019r llun, 6. Amddiffynnwr canol, Mark Aizlewood (39 cap, 1986-1994). Yn y ti\u0302m gurodd bencampwyr y byd Yr Almaen o 1-0 yng Nghaerdydd yn 1991. 'Dysgwr Cymraeg y Flwyddyn' yn 1996"}, {"text_idx": "#000013", "text": "Disgrifiad o\u2019r llun, 4. Chwaraewr canol cae amddiffynnol, Joe Allen (25 cap, 2009- )"}, {"text_idx": "#000014", "text": "Disgrifiad o\u2019r llun, 7. Chwaraewr canol cae amddiffynnol, David Vaughan (42 cap, 1 go\u0302l, 2003- )"}, {"text_idx": "#000015", "text": "Disgrifiad o\u2019r llun, 11. Chwaraewr canol cae ymosodol, Emyr Huws (6 cap, 1 go\u0302l, 2014- )"}, {"text_idx": "#000016", "text": "Disgrifiad o\u2019r llun, 8. Chwaraewr canol cae ymosodol, Aaron Ramsey (37 cap, 10 go\u0302l 2008- )"}, {"text_idx": "#000017", "text": "Disgrifiad o\u2019r llun, 9. Ymosodwr, John Hartson (51 cap, 14 go\u0302l, 1995-2005). Sgoriwr nifer o goliau cofiadwy i'r ti\u0302m cenedlaethol, ond tybed faint sy'n cofio mai o'i bas wych o y sgoriodd Craig Bellamy yr ail go\u0302l yn y fuddugoliaeth o 2-1 dros Yr Eidal yn 2002?"}, {"text_idx": "#000018", "text": "Disgrifiad o\u2019r llun, 10. Ymosodwr, Wyn Davies (34 cap, 6 go\u0302l, 1963-1973). Sgoriwr y go\u0302l sicrhaodd ge\u0302m gyfartal 1-1 yn erbyn Gorllewin yr Almaen yn 1968"}, {"text_idx": "#000022", "text": "Ti\u0302m y Cymry Cymraeg4 Hydref 2015"}, {"text_idx": "#000023", "text": "Prif StraeonCarchar am oes i ddyn am lofruddio dynes yn Y BermoPublished14 awr yn o\u0302lUndeb rygbi a thimau Cymru yn arwyddo cytundebPublished11 awr yn o\u0302lBachgen yn yr ysbyty a dwy fenyw wedi'u harestioPublished12 awr yn o\u0302l"}, {"text_idx": "#000024", "text": "Carchar am oes i ddyn am lofruddio dynes yn Y Bermo"}, {"text_idx": "#000025", "text": "Undeb rygbi a thimau Cymru yn arwyddo cytundeb"}, {"text_idx": "#000033", "text": "Gareth Ward: Yr angerdd a'r aberth tu o\u0302l fy nghoginio"}]